ÚRAD VLÁDY SLOVENSKEJ REPUBLIKY
               Sekcia vládnej legislatívy

                                                                                                      Na rokovanie vlády SR
                                                                                                      Dňa 13. februára 2003
                                                                                                      K materiálu č. 565/2003
                                                                                                      K bodu č. 2

S T A N O V I S K O

k novému zneniu návrhu  na uzavretie Dohody medzi vládou Slovenskej republiky a vládou Švédskeho kráľovstva o medzinárodnej cestnej osobnej a nákladnej doprave

I.

      Návrh na uzavretie Dohody medzi vládou Slovenskej republiky a vládou Švédskeho kráľovstva o medzinárodnej cestnej osobnej a nákladnej doprave  predložil na rokovanie vlády Slovenskej republiky minister dopravy, pôšt a telekomunikácií Slovenskej republiky Pavol Prokopovič v novom znení.

II.

      Účelom predkladanej dohody je upraviť práva a povinnosti dopravcov oboch štátov pri vykonávaní jednotlivých druhov medzinárodnej cestnej osobnej a nákladnej dopravy.

III.

      Dohoda je bilaterálnou medzinárodnou zmluvou prezidentskej povahy, ktorá priamo zakladá práva alebo povinnosti fyzických osôb alebo právnických osôb a pred jej ratifikáciou je potrebný súhlas Národnej rady Slovenskej republiky podľa čl. 7 ods. 4 Ústavy SR. Na jej vykonanie nie je potrebný zákon a má prednosť pred zákonmi podľa čl. 7 ods. 5 Ústavy SR.

IV.

      Legislatívna rada vlády Slovenskej republiky prerokovala predložený návrh na uzavretie Dohody medzi vládou Slovenskej republiky a vládou Švédskeho kráľovstva o medzinárodnej cestnej osobnej a nákladnej doprave na svojom zasadnutí dňa 21. januára 2003 a tento s pripomienkami odporučila vláde Slovenskej republiky  schváliť.

V.

      Sekcia vládnej legislatívy Úradu vlády Slovenskej republiky skonštatovala, že pripomienky legislatívnej rady vlády boli do materiálu zapracované a odporúča vláde Slovenskej republiky návrh na uzavretie Dohody medzi vládou Slovenskej republiky  a  vládou  Švédskeho kráľovstva o medzinárodnej cestnej osobnej a nákladnej doprave      s c h v á l i ť   s jednou úpravou:

K doložke prednosti:

K bodu 7
-pri citácií zákona NR SR č. 168/96 Z.z. doplniť za slová "v znení" slovo "predpisov". 

V Bratislave 10. februára 2003
Vypracoval: Pavel  K a n k a

                                                                                Štefan  G r m a n
                                                                                 generálny riaditeľ
                                                                          sekcie vládnej legislatívy